આ ટીમના તમામ શખ્સોએ ઘરમાં માળિયા, ગેલેરી, પેટી પલંગ, તિજોરી, કબાટ સહિતની તમામ ચિજવસ્તુઓ ચેક કરી ઓઇલના ધંધાની ફાઇલ કાઢીને કબાટના ગુપ્ત ખાનામાંથી સોનાના દાગીના બહાર કાઢીને પેટી પલંગ પર મૂક્યા હતા અને તિજોરીમાંથી મળેલા ૫૦ હજાર જપ્ત કરીને પરિવારને ડરાવવાનો પ્રયાસ શરૂ કર્યો હતો આ સમયે ગભરાઇ ગયેલા ફારુકભાઇએ તેમના ભાઇનું મગજનું ઓપરેશન કરાવ્યું હોવાથી તે દવાખાને છે અને જે કંઇ કરવાનું હશે તે પછી જોઇ લઇશુ તેમ કહેતા આ લેભાગુ ટોળકી અસલ અધિકારીઓ હોવાનો વિશ્વાસ બેસાડવા માટે હાલ અમારે રેડમાં રોકડ રકમ જપ્ત કરવી પડશે તેમ કહીને ૫૦ હજાર લઇ ગઇ હતી અને સોનાના દાગીના સહિત દસ્તાવેજો પછી જપ્ત કરીશ તેમ કહીને ફારુકભાઇને ફોન કરવાનું કહીને નીકળી ગયા હતા.